Ptolemaida (Kirenajka)

Ptolemais ili Ptolemaida je drevni antički grad u Kirenajci čije se ruševine nalaze u blizini današnjeg grada Tolmeitha u Libiji. Pretpostavlja se da je osnovan u 7. ili 6. vijeku pne. od strane grčkih kolonista te je bio jedan od članova Pentapolisa, saveza pet grčkih gradova-država. Oko godine 331. pne. su ga zauzele trupe Aleksandra Velikog, a potom je prešao pod vlast Ptolemeja, odnosno njegove države, po čemu je najvjerojatnije dobio ime. Kasnije su njime zavladali Rimljani koji su ga nazvali Tolmeta. Dugo je vremena bio zasjenjen drugim gradovima Kirenajke, ali se to promijenilo sa velikim potresom i cunamijem 365. godine koji je opustošio obalu Kirenajke, ali je Ptolemaida u njemu bila relativno očuvana. Zbog toga je postao glavni grad Kirenajke. Međutim, već 428. su ga uništili Vandali. Obnovljen je pod bizantskim carem Justinijanom I, ali su ga konačno uništili Arapi prilikom pohoda na Sjevernu Afriku u 7. vijeku. Vanjske veze Ptolemais - home page Arhivirano 2011-08-25 na Wayback Machine-u (Polish, English) Excavations - preliminary reports Arhivirano 2011-08-25 na Wayback Machine-u Ptolemais survey, Libya Arhivirano 2013-03-24 na Wayback Machine-u (nondestructive archaeology) Ptolemais City